b'\n_START_ARTICLE_\nSekolah Kebangsaan Jalan Baharu, Perak\n_START_SECTION_\nSejarah\n_START_PARAGRAPH_\nSekolah Kebangsaan Jalan Baharu diasaskan oleh penduduk yang diketuai oleh seorang pawang pada tahun 1884. Bangunan awal terdiri dari pokok nibong dan beratap nipah. _NEWLINE_Pada tahun 1905,kerajaan Inggeris\xc2\xa0 telah mendirikan dua buah bangunan tambahan. Dengan bilangan murid seramai tujuh puluh orang. _NEWLINE_Pada tahun 1911,sebuah lagi bangunan tambahan didirikan. Semasa perang dunia kedua meletus sekolah ditutup buat sementara waktu dan kembali beroperasi setelah perang itu tamat. _NEWLINE_Bagi menampung penambahan bilangan murid, sebuah lagi bangunan dibina secara bergotong-royong oleh penduduk kampung pada tahun 1957._NEWLINE_Pada tahun 1961, sebuah blok bangunan satu tingkat mengandungi empat buah bilik darjah dibina oleh kerajaan dan dirasmikan_NEWLINE_oleh Menteri Pelajaran pada waktu itu Encik Abdul Rahman bin Haji Talib pada 16_NEWLINE_September 1961._NEWLINE_Semasa pentadbiran Tuan Haji Khalid bin Abdul Hamid, peruntukan projek penambahan blok dua tingkat, sebuah kantin dan kemudahan padang permainan telah diluluskan.Kemudahan ini mula digunakan pada 3 Januari 1983.'